Hof moet betyds uitspraak lewer | Die Vryburger
Indien Malema die reëls en vereistes van die Verkiesingskommissie verbreek het, word dit van die hof gevra om voor die stemdag uitspraak te lewer wat kiesers bewus maak van die feite en bevinding.
Dit is die mening van die regsverteenwoordiger van 'n joernalis, Karina Brown, in die Johannesburgse Hooggeregshof.
Die saak spruit uit 'n voorval waar Brown in 'n TV program opgetree het, en later dreigemente van moord en verkragting ontvang het uit die geledere van die Malema-kamp.
Advokaat Geoff Budlender, wat namens Brown opgetree het, sê die aangeleentheid is van dringende aard en behoort afgehandel te wees voor die stemdag.
Brown, wat 'n politieke dialoog aangebied het in die eNCA uitsaaier se kanaal, het verplig gevoel om die hof te nader nadat die dreigemente op die sosiale netwerk geopper is.